Hvad er ID PROTECTION, og hvordan fungerer det?
ID PROTECTION er en app, der hjælper dig med at beskytte dine personlige oplysninger, for eksempel bruger­navne, adgangs­koder og kredit­kort­numre, ved at advare dig om de kompromitterede online­tjenester, du bruger, og ved at give dig specifikke anvisninger i, hvordan du kommer videre fra hændelsen med mindst mulig skade. Det er også en adgangs­kode­styring, hvor du kan oprette nye stærke adgangs­koder og gemme alle dine logon­oplysninger i din egen sikre boks. Du skal blot tilføje den e‑mail­adresse, du vil over­våge, efter installationen. ID PROTECTION advarer dig, hvis en online­tjeneste, der er knyttet til den pågældende e‑mail­adresse, har været en del af et data­brud og viser dig, hvilke personlige oplysninger der kan være i fare. Vi giver dig derefter konkrete retnings­linjer om, hvad du dernæst skal gøre, og hvordan du kan forhindre identitets­tyveri. Du kan nemt tilføje alle dine eksisterende legitimations­oplysninger på boks­fanen og også bruge den til at oprette nye stærkere adgangs­koder. Aktiver auto­fyld fra appen for at tilføje dine logon­oplysninger for hurtigere logon til online­tjenester. Du har kun brug for at huske din master­adgangs­kode for at logge på.